**Zápisnica**

z tridsiateho zasadnutia Obecného zastupiteľstva v Rúbani, konaného

dňa 31. marca 2022 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 3 poslanci, takže zasadnutie je uznášaniaschopné. Poslankyňa Aneta Vašová svoju neúčasť ospravedlnila. Ing. Zoltán Tamašek sa telefonicky ospravedlnil a oznámil, že na rokovanie sa dostaví s omeškaním.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra obce Rúbaň k návrhu záverečného účtu obce Rúbaň za rok 2021
5. Návrh Záverečného účtu Obce Rúbaň za rok 2021
6. Správa z overovania ročnej účtovnej závierky a výročnej správy k 31.12.2021
7. Výročná správa Obce Rúbaň za rok 2021
8. Návrh na II. úpravu rozpočtu Obce Rúbaň na rok 2022
9. Zápisnica zo zasadnutia vyraďovacej a likvidačnej komisie
10. Rôzne
11. Interpelácie
12. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila  PaedDr. Kristínu Pócsovú a Imricha Petríka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Zoltána Ešeka, PaedDr. Kristínu Pócsovú a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**4/ Stanovisko hlavného kontrolóra obce Rúbaň k návrhu záverečného účtu obce Rúbaň za rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Stanovisko hlavného kontrolóra obce Rúbaň k návrhu záverečného účtu obce Rúbaň za rok 2021, ktorý tvorí prílohu zápisnice pod písmenom C. Podľa § 18f zákona č. 369/1990 Zb. v znení neskorších predpisov hlavný kontrolór obce vypracúva stanovisko k návrhu záverečného účtu pred jeho schválením. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**U z n e s e n i e** Obecného zastupiteľstva v Rúbani **č. 237** zo dňa **31.03.2022**

Obecné zastupiteľstvo v Rúbani

**berie na vedomie**

Stanovisko hlavného kontrolóra obce Rúbaň k návrhu záverečného účtu obce Rúbaň za rok 2021

**5/ Návrh Záverečného účtu Obce Rúbaň za rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh Záverečného účtu Obce Rúbaň za rok 2021, ktorý tvorí prílohu zápisnice pod písmenom D. Obecnému zastupiteľstvu na úseku financií a rozpočtu podľa § 11 ods. 4 zákona o obecnom zriadení je vyhradené aj schvaľovať záverečný účet obce. Obec po skončení rozpočtového roka je povinná spracovať údaje o rozpočtovom hospodárení do záverečného účtu obce v zmysle § 16 zákona č. 583/2004 Z. z. o rozpočtových pravidlách územnej samosprávy. Záverečný účet obce bol predložený na verejnú diskusiu v zmysle § 16 ods. 9 citovaného zákona dňa 15.03.2022 vyvesením na úradnej tabuli, zverejnením na webovom sídle obce a na centrálnej elektronickej úradnej tabuli.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**U z n e s e n i e** Obecného zastupiteľstva v Rúbani **č**. **238** zo dňa **31.03.2022**

Obecné zastupiteľstvo v Rúbani

**schvaľuje**

Záverečný účet obce Rúbaň za rok 2021 s výrokom „Celoročné hospodárenie sa schvaľuje bez výhrad“

**6/ Správa z overovania ročnej účtovnej závierky a výročnej správy k 31.12.2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa z overovania ročnej účtovnej závierky a výročnej správy k 31.12.2021, ktorý tvorí prílohu zápisnice pod písmenom E. Zákon č. 369/1990 Zb. o obecnom zriadení v § 9 ods. 4 ustanovuje povinnosť overiť ročnú účtovnú závierku a výročnú správu audítorom. Audit vykonala Ing. Henrieta Godány Vaššová, CA audítor, licencia UDVA č. 1142.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**U z n e s e n i e** Obecného zastupiteľstva v Rúbani **č**. **239** zo dňa **31.03.2022**

Obecné zastupiteľstvo v Rúbani

**berie na vedomie**

Správu z overovania ročnej účtovnej závierky a výročnej správy k 31.12.2021

**7/ Výročná správa Obce Rúbaň za rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Výročná správa Obce Rúbaň za rok 2021, ktorý tvorí prílohu zápisnice pod písmenom F. Obec ako účtovná jednotka, ktorá musí mať účtovnú závierku overenú audítorom podľa § 19 zákona o účtovníctve, je povinná vyhotovovať výročnú správu, ktorej súlad s účtovnou závierkou zostavenou za to isté účtovné obdobie musí byť overený audítorom. Výročná správa účtovnej jednotky musí poskytovať verný a pravdivý obraz a musí byť overená audítorom do jedného roka od skončenia účtovného obdobia. Výročná správa obsahuje účtovnú závierku za účtovné obdobie, za ktoré sa vyhotovuje výročná správa, správu audítora k tejto účtovnej závierke a informácie najmä o obci, geografických údajoch, demografických údajoch, histórii, pamiatkach a symboloch obce, plnení úloh obce v oblasti výchovy a vzdelávania, sociálneho zabezpečenia, zdravotníctva, kultúry a hospodárstva ...

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**U z n e s e n i e** Obecného zastupiteľstva v Rúbani **č**. **240** zo dňa **31.03.2022**

Obecné zastupiteľstvo v Rúbani

**berie na vedomie**

Výročnú správa Obce Rúbaň za rok 2021

**8/ Návrh na II. úpravu rozpočtu Obce Rúbaň na rok 2022**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na II. úpravu rozpočtu Obce Rúbaň na rok 2022, ktorý tvorí prílohu zápisnice pod písmenom G. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na II. úpravu rozpočtu Obce Rúbaň na rok 2022 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2022 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**U z n e s e n i e** Obecného zastupiteľstva v Rúbani **č**. **241** zo dňa **31.03.2022**

Obecné zastupiteľstvo v Rúbani

**schvaľuje**

II. úpravu rozpočtu Obce Rúbaň na rok 2022

**9/ Zápisnica zo zasadnutia vyraďovacej a likvidačnej komisie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zápisnica zo zasadnutia vyraďovacej a likvidačnej komisie, ktorý tvorí prílohu zápisnice pod písmenom H. Vyraďovacia a likvidačná komisia pri prerokovaní jednotlivých návrhoch na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre potreby obce už nepotrebný, obec ho nepoužíva respektíve už neplní účel stanovený pri jeho zaradení.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 3/2*

*Hlasovanie „za/proti/zdržal sa hlasovania“ = 3/0/0*

**U z n e s e n i e** Obecného zastupiteľstva v Rúbani **č**. **242** zo dňa **31.03.2022**

Obecné zastupiteľstvo v Rúbani

**1. berie na vedomie**

Zápisnicu zo zasadnutia vyraďovacej a likvidačnej komisie zo dňa 18.03.2022

**2. schvaľuje**

Návrh na vyradenie prebytočného a neupotrebiteľného majetku obce číslo S2022/00276-001 zo dňa 11.03.2022

**10/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

**Na rokovanie obecného zastupiteľstva bod/10 sa dostavil poslanec Ing. Zoltán Tamašek.**

Informácie o úzkej spolupráci Okresného úradu v Nových Zámkoch s obcami v súvislosti s konfliktom na Ukrajine.

Pri Pietnom stĺpe v areáli základnej školy a kostola sv. Imricha sa dňa 20.03.2022 po odslúžení svätej omše uskutočnila spomienková slávnosť z príležitosti 15. marec 1848.

Dňa 23.03.2022 sa v priestoroch starej školy v obci Jasová konalo zasadnutie združenia Dvory a okolie a zasadnutie MAS Dvory a okolie.

Informácie o plánovanej realizácii projektu pri starom cintoríne, zameranú na opravu chodníka a výmeny 2 ks brán, ktoré sú súčasťou oplotenia areálu starého cintorína.

Informácie o darovaní nábytku do budovy hasičskej zbrojnice poisťovňou Kooperativa, a.s.

Podujatie Dni obce 2022 - usporiadanie jednotlivých aktivít rozdelené medzi poslancov obce.

Dňa 23.3.2022 bola uzatvorená Dohoda s ÚPSVaR na vykonávanie aktivačnej činnosti formou dobrovoľníckej činnosti

Informácia o povinnom zverejňovaní zmlúv v centrálnom registri zmlúv dňom 31.03.2022.

Informácie o schválených dotáciách Nitrianskym samosprávnym krajom NSK, a to:

na podporu kultúry vo výške 400 EUR, na podporu športu vo výške 500 EUR a na podporu cestovného ruchu vo výške 1300 EUR.

Žiadosť o vydanie opätovného potvrdenia o konaní v mene obce Rúbaň pre Centrum prosperity o.z. so sídlom Rúbaň č. 1.

Informácie o stave spracovania nového územného plánu obce. Prerokovanie Zadania je ukončené, plánuje sa stretnutie s riešiteľom vo veci spracovania návrhu.

Dňa 31.03.2022 sa kompetentný zamestnanec obce zúčastnil multidisciplinárneho pracovného stretnutia so zameraním na problematiku kompetencií a spolupráce subjektov participujúcich na ochrane detí pred násilím organizovaného ÚPSVaR Bratislava, pracovisko Nové Zámky.

Starostka obce dala priestor poslancom na tlmočenie nápadov, názorov.

Poslanec Zoltán Ešek ako predseda Dobrovoľného hasičského zboru Rúbaň predložil Žiadosť o poskytnutie dotácie vo výške 100 EUR na činnosť DHZ a zároveň predložil návrh na uznesenie v znení:

*Obecné zastupiteľstvo v Rúbani schvaľuje Žiadosť Dobrovoľného hasičského zboru Rúbaň o poskytnutie dotácie vo výške 100 EUR*

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **243** zo dňa **31.03.2022**

Obecné zastupiteľstvo v Rúbani

schvaľuje

Žiadosť Dobrovoľného hasičského zboru Rúbaň o poskytnutie dotácie vo výške 100 EUR

**11/ Interpelácie**

Starostka obce, Ing. Štěpánka Zacharová konštatovala, že v zmysle Rokovacieho poriadku obecného zastupiteľstva schváleného na 28. zasadnutí obecného zastupiteľstva dňa 14.01.2022 sú interpelácie samostatným bodom na každom rokovaní za bodom „Rôzne“. Na dnešné rokovanie neboli predložené žiadne interpelácie.

**12/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Imrich Petrík

Zapisovateľka: Helena Kanyicsková